En 2001 o Liverpool aconsiguió vencer en una agonica final a o Esportivo Alavés espanyol, club que se convertiba en a sensación d'o certamen. Os de Vitoria plegaban a la final celebrada en Dortmund, dimpués d'eliminar a o Inter de Milán en uitens de final, en quartos a o Rayo Vallecano y en semifinals a o 1. FC Kaiserslautern. En a final, os angleses ganaban por 3-1 en o primer tiempo, y en o segundo tiempo se produció un empate a quatro gols. Pero un autogol de Delfí Geli en contra d'os vascos a cinco menutos d'o final d'a prórroga deixó a l'equipo espanyol sin poder devantar o titol.